Author: koki
Last saved by: Benová Timea
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa ustanovujú požiadavky na ochranu zvierat počas usmrcovania 

Spôsob pripomienkového konania |
Počet vznesených pripomienok, z toho zásadných | 32  / 1
Počet vyhodnotených pripomienok | 32
Počet akceptovaných pripomienok, z toho zásadných | 29  / 1
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 2  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | 1 (1o,0z) | | |
3 . | Ministerstvo financií Slovenskej republiky | 3 (3o,0z) | | |
4 . | Ministerstvo kultúry Slovenskej republiky | 1 (1o,0z) | | |
5 . | Ministerstvo hospodárstva Slovenskej republiky | 1 (1o,0z) | | |
6 . | Ministerstvo dopravy, výstavby a regionálneho rozvoja Slovenskej republiky | 2 (2o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | | x
8 . | Ministerstvo obrany Slovenskej republiky | 5 (5o,0z) | | |
9 . | Ministerstvo zahraničných vecí a európskych záležitostí Slovenskej republiky | 1 (1o,0z) | | |
10 . | Ministerstvo práce, sociálnych vecí a rodiny Slovenskej republiky | | | x |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | 1 (1o,0z) | | |
13 . | Ministerstvo zdravotníctva Slovenskej republiky | | | | x
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | 2 (2o,0z) | | |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | x |
24 . | Národná banka Slovenska | | | x |
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | 14 (14o,0z) | | |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | | x
29 . | Generálna prokuratúra Slovenskej republiky | | | x |
30 . | Konfederácia odborových zväzov Slovenskej republiky | | | | x
31 . | Asociácia zamestnávateľských zväzov a združení Slovenskej republiky | | | x |
32 . | Štátna pokladnica | | | x |
33 . | Úrad pre reguláciu železničnej dopravy | | | x |
34 . | Inštitút pre výskum práce a rodiny | | | x |
35 . | Všeobecná zdravotná poisťovňa, a.s. | | | x |
36 . | Zbor väzenskej a justičnej stráže | | | x |
37 . | Úrad pre dohľad nad zdravotnou starostlivosťou | | | x |
38 . | Úrad na ochranu osobných údajov Slovenskej republiky | 1 (0o,1z) | | |
39 . | Štátny ústav pre kontrolu liečiv | | | x |
| SPOLU | 32 (31o,1z) | 0 (0o,0z) | 23 | 6

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MV SR

K § 3  
§ 3 ods. 1 rieši získavanie odbornej spôsobilosti fyzickej osoby alebo fyzickej osoby – podnikateľa na úkony spojené so zabíjaním zvierat s tým, že k jej získaniu je potrebné absolvovať akreditovaný vzdelávací program a vykonať záverečnú skúšku podľa zákona č. 568/2009 Z. z.. Z dôvodovej správy k tomuto ustanoveniu vyplýva, že túto činnosť môžu vykonávajú fyzické osoby – podnikatelia v remeselnej živnosti mäsiarstvo a zamestnanci bitúnkov. 
§ 21 zákona č. 455/1991 Zb. o živnostenskom podnikaní (živnostenský zákon) upravuje aj odbornú spôsobilosť remeselných živností a nasledujúci § 22 spôsob jej preukazovania.
Vami navrhované ustanovenie nie je v súlade s citovanými ustanoveniami živnostenského zákona, pokiaľ ide o odbornú spôsobilosť k vykonávaniu nariadením upravovaných úkonov živnostníkom – mäsiarom, preto žiadame ustanovenie patrične preformulovať.

O

A

Ide len o spôsobilosť podľa nariadenia 1099.

MF SR

Všeobecne 
Beriem na vedomie, že návrh nemá vplyv na rozpočet verejnej správy.

O

A

MF SR

Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami [napr. poznámku pod čiarou k odkazu 2 zosúladiť s bodom 22 prílohy č. 5 LPV a v poznámke pod čiarou k odkazu 7 slová „26 ods. 2“ nahradiť slovami „čl. 26 ods. 2“, v § 2 ods. 5 písm. a) za slovo „nariadenia“ vložiť slovo „vlády“, v prílohe č. 1 časti A slovo „E-mail“ nahradiť slovami „E-mailová adresa“ a poslednú vetu poznámky zosúladiť s bodom 6 prílohy č. 5 LPV, v prílohe č. 2 II. Časti prvom bode na konci bodkočiarku nahradiť bodkou a v štvrtom bode uviesť odkaz a poznámku pod čiarou na osobitné predpisy, v prílohe č. 3 I. časti prvom bode vypustiť dvojbodku, v II. časti prvom bode písm. c) bodkočiarku nahradiť bodkou, v druhom bode na konci uvádzacej vety doplniť dvojbodku, písmeno d) zosúladiť s uvádzacou vetou a v písmene e) bodkočiarku nahradiť čiarkou, v štvrtom bode písm. e) zosúladiť s uvádzacou vetou, v III. časti druhý a štvrtý bod zosúladiť s bodom 6 prílohy č. 5 LPV a piaty bod zosúladiť s bodom 57 prílohy č. 5 LPV].

O

A

MF SR

K § 9 
Odporúčam zosúladiť a precizovať druh osvedčenia vydávaného podľa § 9 vo väzbe na znenie § 3 ods. 7.

O

A

MK SR

Vlastný materiál, § 2 ods. 1 a poznámka pod čiarou č. 4 
Vlastný materiál, § 2 ods. 1 a poznámka pod čiarou č. 4 
V § 2 ods. 1 je potrebné slovo "Registrovaná" vypustiť.
Odôvodnenie: 
Na základe § 4 ods. 4 zákona č. 308/1991 Zb. v znení neskorších predpisov (ďalej len "zákon") považuje štát za cirkvi a náboženské spoločnosti len tie, ktoré sú registrované. Zákon teda nehovorí o „registrovaných cirkvách a náboženských spoločnostiach“, ale len o „cirkvách a náboženských spoločnostiach“. V právnych predpisoch je potrebné používať pre každý právny pojem vždy jeden výraz. Z uvedeného dôvodu je nevyhnutné uvádzať pojem „cirkev“ bez slova „registrovaný“, pretože zákon pojem „registrovaná cirkev“ neuvádza. Pri použití samotného pojmu "cirkev" sa automaticky myslí na to, že je registrovaná a je nadbytočné to vyslovene uvádzať. Všetci čo nie sú registrovaní síce môžu hovoriť že sú "cirkev", avšak pred zákonom sa nimi stávajú až registráciou. V nadväznosti na uvedené zároveň odporúčame v poznámke pod čiarou č.4 nahradiť slová "§ 10" slovami "4 ods. 4", nakoľko § 10 zákona už len bližšie precizuje, že ústredným orgánom štátnej správy ktorému boli zverené kompetencie vykonávať registrácie cirkví, je Ministerstvo kultúry SR.

O

A

MH SR

k Dôvodovej správe 
Odporúčame bližšie opísať navrhované zmeny oproti doteraz platnému nariadeniu vlády SR č. 315/2003 Z. z., ktoré sa predkladaným návrhom zrušuje.

O

A

Dôvody novely sú uvedené v predkladacej správe a v osobitnej časti dôvodovej správy.

MDVaRR SR

K § 1 
1. K poznámke pod čiarou k odkazu 2: 
- ide o taxatívny výpočet právnych predpisov, preto je potrebné jednotlivé citácie právnych predpisov uviesť pod sebou ako samostatné vety, 
- za slovom „zákonov“ je potrebné vložiť slová „v znení zákona č. 315/2012 Z. z.“ a čiarku nahradiť bodkou.

O

A

MDVaRR SR

K § 2 
2. V § 2 ods. 5 písm. a) za slová „tohto nariadenia“ je potrebné vložiť slovo „vlády“.

O

A

MO SR

K § 1 ods. 1 
V písmene b) odporúčame za slovo „získavania“ vložiť slovo „odbornej“.

O

A

Nariadenie 1099 vyžaduje iba spôsobilosť osôb.

MO SR

K § 3  
Odporúčame zvážiť zmenu názvu § 3 takto: „Odborná spôsobilosť osôb“. 
Odôvodnenie: 
Z obsahu jednotlivých ustanovení § 3, ako aj z dôvodovej správy vyplýva, že osoby získavajú odbornú spôsobilosť na úkony spojené so zabíjaním zvierat.

O

N

Nariadenia 1099 vyžaduje iba spôsobolosť osôb.

MO SR

K § 3 ods. 3 a 7  
Odporúčame v uvedených ustanoveniach vypustiť slovo „akreditovaného“ z dôvodu, že v odseku 1 bola zavedená legislatívna skratka „vzdelávací program“.

O

A

MO SR

K prílohe č. 2  
V časti II štvrtom bode v uvádzacej vete odporúčame slová „musí mať ustajnenie“ nahradiť slovami „zariadenie na ustajnenie musí mať“ a text písmena e) odporúčame preformulovať tak, aby bol v súlade s uvádzacou vetou. 
Odôvodnenie: 
Používania jednotnej terminológie zavedenej nariadením Rady (ES) č. 1099/2009 z 24. septembra 2009 o ochrane zvierat počas usmrcovania (príloha II bod 1.1.)

O

A

MO SR

K poznámkam pod čiarou  
1. Poznámku pod čiarou k odkazu 2 odporúčame upraviť v súlade s prílohou č. 5 k Legislatívnym pravidlám vlády SR (bod 22). 
2. V poznámke pod čiarou k odkazu 4 odporúčame slová „zákona č. 394/2000 Z. z.“ nahradiť slovami „v znení neskorších predpisov“ z dôvodu, že citovaný § 10 bol viac ráz novelizovaný.

O

ČA

Text upravený.

MZVaEZ SR

K doložke zlučiteľnosti: 
K doložke zlučiteľnosti: 
1/ V doložke zlučiteľnosti právneho predpisu s právom Európskej únie navrhujeme v rámci časti Primárne právo uviesť konkrétne články Zmluvy o fungovaní Európskej únie. 
2/ V doložke zlučiteľnosti právneho predpisu s právnom Európskej únie sú v časti Sekundárne právo prijaté po 30.novembri 2009 nesprávne uvedené sekundárne právne akty, ktoré boli prijaté už v pred-lisabonskom období.

O

A

MŠVVaŠ SR

Bez pripomienok 
Bez pripomienok

O

A

ŠÚ SR

Materiál 
V poznámke pod čiarou k odkazu 7 odporúčame slová „26 ods.2 písm. c)“ nahradiť slovami „čl. 26 ods.2 písm. c)“.

O

A

ŠÚ SR

Materiál 
K §2 ods.5 písm. d) - slová „podľa odseku 4 písm. h) alebo k)“ odporúčame nahradiť slovami „podľa odseku 4 písm. h) alebo písm. k)“.

O

A

OAP SVL ÚV SR

Všeobecne 
V rámci implementácie čl. 28 ods. 1 a čl. 29 ods. 1 nariadenia (ES) č. 1099/2009 žiadame netransponovať ustanovenia zrušenej smernice 93/119/EHS uvedené v čl. 28 ods. 1 nariadenia (ES) č. 1099/2009. Navrhujeme namiesto toho vložiť do návrhu nariadenia vlády prechodné ustanovenie, prostredníctvom ktorého sa vyjadrí požiadavka vyplývajúca z čl. 29 ods. 1 nariadenia (ES) č. 1099/2009, t. j., že v prípade bitúnkov, ktoré sa začali používať do 31. decembra 2012, sa na ich usporiadanie, stavbu a vybavenie, vzťahujú do 8. decembra 2019 požiadavky podľa doterajších predpisov, a nie požiadavky uvedené v prílohe II nariadenia (ES) č. 1099/2009. 
V nadväznosti na túto pripomienku žiadame vypustiť všetky ustanovenia návrhu nariadenia vlády, ktorými sa transponujú ustanovenia zrušenej smernice 93/119/EHS uvedené v čl. 28 ods. 1 nariadenia (ES) č. 1099/2009 (t. j. vypustiť § 6 a prílohu č. 2 okrem pravidiel týkajúcich sa rýb uvedených v bode I.2. a II.7. prílohy č. 2 a vypustiť ustanovenia bodu II.3. písm. b), f), g), h) a bodu II.4. písm. a) a b) prílohy č. 3), vypustiť smernicu 93/119/EHS z transpozičnej prílohy, upraviť znenie odkazu na transpozičnú prílohu a názov transpozičnej prílohy.

O

A

OAP SVL ÚV SR

K § 2 
Podľa § 2 ods. 1 návrhu nariadenia vlády sa môže zabíjanie zvierat rituálnym spôsobom vykonávať iba s povolením a za dodržania všeobecných požiadaviek podľa osobitného predpisu, pričom sa odkazuje na čl. 4 ods. 4 a čl. 15 ods. 2 nariadenia (ES) č. 1099/2009. Nie je zrejmé, prečo sa v poznámke pod čiarou odkazuje iba na tieto dve ustanovenia nariadenia (ES) č. 1099/2009, keďže na zabíjanie zvierat rituálnym spôsobom sa vzťahuje celé nariadenie (ES) č. 1099/2009 s určitými výnimkami v ňom uvedenými. Odkaz iba na čl. 4 ods. 4 a čl. 15 ods. 2 nariadenia (ES) č. 1099/2009 je nepostačujúci a mätúci a navrhujeme ho nahradiť odkazom na celé nariadenie (ES) č. 1099/2009.

O

N

Ide o nepochopenie. Text poznámky pod čiarou k odkazu 6 sa vzťahuje len na poukázanie na všeobecné požiadavky pri zabíjaní zvierat rituálnym spôsobom.

OAP SVL ÚV SR

K § 2 
V § 2 ods. 5 návrhu nariadenia vlády sa ustanovuje, že povolenie na zabíjanie zvierat osobitnými metódami rituálnym spôsobom možno zrušiť z dôvodov tam uvedených. Z tohto ustanovenia však nie je zrejmé, ktorý subjekt rozhoduje o zrušení povolenia, ani či má na to zákonom upravenú právomoc. Upozorňujeme, že podľa § 6 ods. 5 písm. k) zákona č. 39/2007 Z. z. hlavný veterinárny lekár vydáva povolenie na zabíjanie zvierat rituálnym spôsobom. V zákone tak nie je upravená právomoc hlavného veterinárneho lekára zrušovať povolenia na zabíjanie zvierat rituálnym spôsobom. V aproximačnom nariadení vlády pritom nie je možné upravovať právomoci štátnych orgánov. Bez toho, aby bola v zákone daná právomoc určitého subjektu zrušovať povolenia na zabíjanie zvierat rituálnym spôsobom, nie je možné upravovať podrobnosti v aproximačnom nariadení.

O

A

Právomoc hlavného veterinárneho lekára doplnená v písmene k) § 6 ods. 5 pripravovanej novely zákona č. 39/2007 Z. z.

OAP SVL ÚV SR

K § 3 
Podľa § 3 ods. 7 písm. b) návrhu nariadenia vlády je dokladom o absolvovaní vzdelávacieho programu a vykonaní záverečnej skúšky dočasné osvedčenie. Takúto formuláciu nepovažujeme za správnu, pretože držiteľ dočasného osvedčenia neabsolvoval vzdelávací program ani nevykonal záverečnú skúšku. Pomocou dočasného osvedčenia by sa malo podľa nášho názoru preklenúť obdobie medzi prijatím do vzdelávacieho programu a získaním osvedčenia o jeho absolvovaní, nemožno však o ňom tvrdiť, že je dokladom o absolvovaní vzdelávacieho programu a vykonaní záverečnej skúšky, keďže to nezodpovedá skutočnosti. Žiadame upraviť (napr. úpravou otázok týkajúcich sa dočasného osvedčenia v samostatnom odseku).

O

A

Text upravený.

OAP SVL ÚV SR

K § 4 
Podľa nadpisu sa § 4 návrhu nariadenia vlády vzťahuje iba na usmrcovanie zvierat pri eradikácii chorôb. Samotné znenie § 4 návrhu nariadenia vlády však tomuto nadpisu nezodpovedá, keďže sa v ňom výslovne neuvádza, že sa môže uplatniť iba pri eradikácii chorôb. Žiadame doplniť.

O

A

OAP SVL ÚV SR

K § 4 
Z textu § 4 návrhu nariadenia vlády nie je zrejmé, ktoré ustanovenie nariadenia (ES) č. 1099/2009 sa ním implementuje (čl. 18 ods. 3?). Žiadame uviesť, prinajmenšom v dôvodovej správe k tomuto ustanoveniu návrhu nariadenia vlády.

O

A

Text doplnený.

OAP SVL ÚV SR

K § 4 
Podľa § 4 návrhu nariadenia vlády možno za podmienok uvedených v tomto ustanovení povoliť použitie iného spôsobu usmrcovania zvierat ako je ustanovené v prílohe I nariadenia (ES) č. 1099/2009. Pri slovách „možno povoliť“ sa pritom odkazuje na § 6 ods. 5 písm. a) druhý bod zákona č. 39/2007 Z. z., podľa ktorého hlavný veterinárny lekár je oprávnený v naliehavých prípadoch podľa § 34 ods. 1 a § 35 ods. 9 nariadiť núdzové opatrenia, najmä obmedzenie pohybu osôb, zákaz pohybu osôb a ich styku a zhromažďovania alebo iné núdzové opatrenia, ktoré vzhľadom na závažnosť nebezpečenstva pre zdravie zvierat alebo zdravie ľudí považuje za potrebné. Z § 6 ods. 5 písm. a) druhý bod zákona č. 39/2007 Z. z. nevyplýva právomoc povoľovať iné spôsoby usmrcovania, ale právomoc nariaďovať núdzové opatrenia. Žiadame preto v § 4 odkázať na správne zákonné ustanovenie oprávňujúce povoľovať iné spôsoby usmrcovania zvierat, ak také existuje, alebo § 4 vypustiť.

O

A

Právomoc hlavného veterinárneho lekára doplnená v novom písmene m) § 6 ods. 5 pripravovanej novely zákona č. 39/2007 Z. z.

OAP SVL ÚV SR

K § 5 
Podľa § 5 návrhu nariadenia vlády možno použitie iného spôsobu usmrcovania prebytočných jednodňových kurčiat a nepotrebných embryí v liahni, ako je ustanovené v prílohe I nariadenia (ES) č. 1099/2009 povoliť, ak existuje iný vedecky uznávaný spôsob, ktorý je v súlade s čl. 3 nariadenia (ES) č. 1099/2009. Z textu § 5 návrhu nariadenia vlády nie je zrejmé, ktoré ustanovenie nariadenia (ES) č. 1099/2009 sa ním implementuje, resp. ktoré ustanovenie takúto výnimku povoľuje. Toto ustanovenie žiadame uviesť, alebo v opačnom prípade § 5 vypustiť.

O

A

Právomoc hlavného veterinárneho lekára doplnená v novom písmene m) § 6 ods. 5 pripravovanej novely zákona č. 39/2007 Z. z.

OAP SVL ÚV SR

K § 5 
V súvislosti s možnosťou povoliť iný spôsob usmrcovania prebytočných jednodňových kurčiat a nepotrebných embryí v liahni sa odkazuje na § 6 ods. 5 písm. a) druhý bod zákona č. 39/2007 Z. z., podľa ktorého hlavný veterinárny lekár je oprávnený v naliehavých prípadoch podľa § 34 ods. 1 a § 35 ods. 9 nariadiť núdzové opatrenia, najmä obmedzenie pohybu osôb, zákaz pohybu osôb a ich styku a zhromažďovania alebo iné núdzové opatrenia, ktoré vzhľadom na závažnosť nebezpečenstva pre zdravie zvierat alebo zdravie ľudí považuje za potrebné. Ustanovenie § 6 ods. 5 písm. a) druhý bod zákona č. 39/2007 Z. z. teda oprávňuje na nariaďovanie núdzových opatrení, a to iba v naliehavých prípadoch podľa § 34 ods. 1 a § 35 ods. 9. Toto ustanovenie zákona č. 39/2007 Z. z. však nezakladá právomoc (všeobecne) povoľovať iný spôsob usmrcovania prebytočných jednodňových kurčiat a nepotrebných embryí v liahni. Žiadame preto v § 5 odkázať na správne zákonné ustanovenie oprávňujúce povoľovať iné spôsoby usmrcovania prebytočných jednodňových kurčiat a nepotrebných embryí v liahni, ak takéto ustanovenie v zákone je, alebo § 5 vypustiť.

O

A

Právomoc hlavného veterinárneho lekára doplnená v novom písmene m) § 6 ods. 5 pripravovanej novely zákona č. 39/2007 Z. z.

OAP SVL ÚV SR

K prílohe č. 1 
V prílohe č. 1 časti B žiadame slová „právnych predpisov Európskej únie“ nahradiť slovami „právne záväzných aktov Európskej únie“ a slovo „vnútroštátnych“ žiadame nahradiť slovami „všeobecne záväzných“.

O

A

OAP SVL ÚV SR

K prílohe č. 3 
Príloha č. 3 k návrhu nariadenia vlády obsahuje viaceré ustanovenia, ktoré preberajú už zrušené ustanovenia zrušenej smernice 93/119/EHS. Tieto ustanovenia, pokiaľ nestanovujú prísnejšie vnútroštátne požiadavky v zmysle čl. 26 nariadenia (ES) č. 1099/2009, žiadame z návrhu nariadenia vlády vypustiť.

O

A

OAP SVL ÚV SR

K prílohe č. 3 
Podľa bodu I.2. prílohy č. 3 k návrhu nariadenia vlády možno na základe individuálnej žiadosti povoliť prudké oddelenie hlavy od krku zvieraťa ako vhodný spôsob usmrcovania istých druhov zvierat pre konkrétneho žiadateľa s časovým obmedzením na jeden rok. Z návrhu nie je zrejmé, ktoré ustanovenie nariadenia (ES) č. 1099/2009 takúto výnimku, resp. takýto spôsob usmrcovania zvierat umožňuje. Žiadame ho preto uviesť alebo toto ustanovenie návrhu vypustiť. 
Tiež upozorňujeme, že pri slovách „možno povoliť“ sa odkazuje na § 6 ods. 5 písm. a) druhý bod zákona č. 39/2007 Z. z., podľa ktorého hlavný veterinárny lekár je oprávnený v naliehavých prípadoch podľa § 34 ods. 1 a § 35 ods. 9 nariadiť núdzové opatrenia, najmä obmedzenie pohybu osôb, zákaz pohybu osôb a ich styku a zhromažďovania alebo iné núdzové opatrenia, ktoré vzhľadom na závažnosť nebezpečenstva pre zdravie zvierat alebo zdravie ľudí považuje za potrebné. Zákon tak oprávňuje hlavného veterinárneho lekára nariaďovať núdzové opatrenia, nie povoľovať dekapitáciu. Zákon zároveň umožňuje nariadiť núdzové opatrenie iba v naliehavých prípadoch, zatiaľ čo návrh nariadenia vlády predpokladá platnosť povolenia na jeden rok, čo nemožno považovať za naliehavý prípad. Z uvedeného vyplýva, že § 6 ods. 5 písm. a) druhý bod zákona č. 39/2007 Z. z. nezakladá právomoc hlavného veterinárneho lekára na základe individuálnej žiadosti povoliť prudké oddelenie hlavy od krku zvieraťa, ako vhodný spôsob usmrcovania istých druhov zvierat pre konkrétneho žiadateľa s časovým obmedzením na jeden rok. Žiadame uviesť odkaz na iné ustanovenie zákona, ktoré takúto právomoc hlavnému veterinárnemu lekárovi dáva alebo ustanovenie bodu I.2. prílohy č. 3 z návrhu vypustiť. 
Obdobnú pripomienku vo vzťahu k povoľovaniu uplatňujeme aj k bodu III.1. prílohy č. 3 k návrhu nariadenia vlády.

O

A

Právomoc hlavného veterinárneho lekára doplnená v novom písmene m) § 6 ods. 5 pripravovanej novely zákona č. 39/2007 Z. z.

OAP SVL ÚV SR

K prílohe č. 5 
Pri citácii nariadenia (ES) č. 1099/2009 v transpozičnej prílohe žiadame vypustiť slová „(Text s významom pre EHP“.

O

A

OAP SVL ÚV SR

K doložke zlučiteľnosti 
V bode 3 písm. a) doložky zlučiteľnosti v časti „primárne právo“ žiadame uviesť konkrétne relevantné články Zmluvy o fungovaní Európskej únie (čl. 38 až 43). 
Nariadenie (ES) č. 1099/2009 žiadame uviesť v bode 3 písm. a) doložky zlučiteľnosti v časti „sekundárne právo prijaté pred nadobudnutím platnosti Lisabonskej zmluvy“. 
Smernicu 93/119/EHS žiadame v doložke zlučiteľnosti neuvádzať, keďže bola zrušená.

O

A

ÚOOÚ

Prílohe č. 1 Časť A  
K Prílohe č. 1 Časť A : Požadujeme vypustiť text vyhlásenia o poskytnutí súhlasu so spracúvaním osobných údajov. Táto pripomienka je zásadná.
Odôvodnenie: 
Text vyhlásenia, ktorým dotknutá osoba poskytuje súhlas na spracúvanie osobných údajov považujeme za nadbytočný.
Navrhovaný materiál je vydaný podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších právnych predpisov.
Podľa §3 ods.1 zákona č. 19/2002 Z. z. je možné, aby aproximačným nariadením vlády Slovenskej republiky podľa tohto zákona sa ukladali povinnosti, konkrétne navrhovaný materiál v § 1 ods. 1 písm. b) ustanovuje aj systém získavania spôsobilosti osôb. Bližšie sa spôsobilosti osôb venuje § 3 ods. 2 pripomienkovaného návrhu nariadenia, ktorý odkazuje vo svojej druhej vete na vzor prihlášky na vzdelávací program, ktorý je uvedený v prílohe č. 1. Navrhovaný materiál obsahuje v prílohe č. 1 v časti A vyhlásenie o poskytovaní súhlasu dotknutej osoby na spracúvanie osobných údajov, ktoré sú vyššie uvedené, nad samotným textom vyhlásenia.
Na základe vyššie uvedeného, tento predmetný návrh nariadenia je v zmysle svojej právnej sily možné považovať za dostatočný právny základ v zmysle znenia § 7 ods. 3 zákona č. 428/2002 Z. z. o ochrane osobných údajov v znení neskorších právnych predpisov a teda dodatočný písomný súhlas dotknutej osoby nie je potrebný. Keďže sú v prílohe č. 1 v časti A presne vymedzené a vymenované aj osobné údaje, ktoré dotknutá osoba poskytuje a komu ich poskytuje a na aký účel, je spracúvanie osobných údajov dotknutej osoby možné, aj bez jej písomného súhlasu na takéto spracúvanie osobných údajov.

Z

A

Text vypustený.